Hebron Estate|Troues en funksies
Hebron Estate is die perfekte venue vir troues en ander funksies. The Oaks se wye grasperke en groot eikebome skep die ideale atmosfeer en die dennebos verleen daardie ekstra tikkie misterie om 'n spesiale geleentheid af te rond.
Foto verskaf deur www.woeldesign.com | www.naturallightphotography.co.za
Hebron Estate het 'n saal met 'n stoep, 'n goedingerigte kombuis en voldoende ablusiefasiliteite. Voor die saal is 'n pragtige tuin met grasperke. Die saal is groot genoeg vir 80 mense, maar tot 150 gaste kan akkommodeer word as daar bykomend van 'n tent gebruik gemaak word. Hebron reël die huur van sodanige tent.
Vir die trouseremonie is daar 'n prieëltjie vir die bruidspaar en huweliksbevestiger en vir die gaste kan stoele en/of bale op die grasperke uitgesit word. Die seremonie kan ook in die dennebos gehou word.
Daar is 'n swembad in die tuin met 'n groot houtdek waar drankies vooraf bedien kan word.
Hebron Estate kan alle reëlings rondom spyseniering tref. Die kliënt is welkom om eie spyseniering te organiseer indien verkies. Ervare kelners en kombuishulpe, wat ook kan help met opruiming, is beskikbaar teen 'n dagtarief.
Tafels ... Stoele ... Blomme ... Versierings ... Liggies ... Fotograaf ... Musiek
Hebron Estate kan alle reëlings namens kliënte tref rakende tafels, stoele, eetgerei, tafelversierings, blomme, liggies, fotograaf, musiek, ens. Die kliënt kan hierdie reëlings natuurlik ook self hanteer, indien verkies.